ग्वालियर/खूजा(दतिया). भांडेर अनुभाग के ग्राम भिटारी निवासी सुरेश कुमार किरार ने अपनी पालतू भैंस का विधि विधान से क्रिया कर्म किया। उसकी मौत के बाद न केवल सनकुआं धाम पर सिंध में अस्थियां विसर्जित की। बल्कि एक माह बाद उसी तारीख को त्रयोदशी कर एक हजार से अधिक नाते रिश्तेदारों का भंडारा किया। इसके लिए बाकायदा लोगों को आमंत्रण पत्र भेजे गए। भंडारा 2 मार्च गुरुवार को किया गया। जानिए क्या है पूरा मामला...
- सुरेश के घर पर 22 साल से भैंस थी। वह उसे काली माता के नाम से पुकारते थे। लंबे समय से घर पर रहने से वह उसे परिवार का सदस्य ही मानते थे।
- जनवरी में भैंस बीमार हुई। 2 फरवरी को उसकी मौत हो गई। भैंस की मौत के बाद सुरेश शोक में डूब गए। गांव के साथ उनके नाते रिश्तेदार भी भैंस की मौत के बाद शोक व्यक्त करने उनके घर पहुंचे।
- भैंस की मौत के बाद उसके शव को गांव के बाहर रख दिया गया। कुछ दिनों में जब भैंस के अस्थि पंजर बचे तो सुरेश ने उन्हें बटोरा व उनका विसर्जन सनकुआं घाट पर सिंध नदी में किया।
मौत के एक महीने के बाद किया भंडारा, बांटे आमंत्रण
- भैंस का निधन 2 फरवरी को हुआ था। ठीक एक माह बाद उसी तारीख यानि 2 मार्च को सुरेश ने उसकी आत्मा की शांति के लिए भंडारा करने का निश्चय किया।
- इसके लिए आमंत्रण कार्ड छपवाए गए। नाते रिश्तेदारों सहित गांव के लोगों को नाम से आमंत्रण पत्रों का वितरण किया गया।
- आत्मशांति के लिए भंडारे से पहले अखंड रामायण का पाठ कराया। पाठ के समापन के साथ ही लोगों को त्रयोदशी भोज कराया गया।
20 पड़िया व 2 पाडों काे जन्म दिया, पांच जीवित
- भैंस ने उनके घर पर 20 पड़ियां व 2 पाडों को जन्म दिया। वह 6 किलो दूध भी देती थी। समय के साथ पांच पड़िया भैंस बन गईं और उनकी आमदनी में खासा इजाफा भी हुआ।
एक भैंस की कीमत के बराबर राशि भंडारे पर खर्च
- सुरेश ने भैंस के अस्थि विसर्जन से लेकर पूजा पाठ और भंडारे में 50 हजार से अधिक रुपए से अधिक खर्च कर दिए। भैंस को लेकर किया गया पशु प्रेम का उदाहरण भी बना।
आगे की स्लाइड्स में देखें, मामले से जुड़ीं फोटोज...
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva